wannaphong/clean_thaiwikipedia huggingface dataset:
# ทะเลน้อย
ทะเลน้อย หรือ อุทยานนกน้ำทะเลน้อย เป็นทะเลสาบน้ำจืดมีเนื้อที่ผืนน้ำ ประมาณ 17,500 ไร่ มีความกว้างประมาณ 5 กิโลเมตร ยาวประมาณ 6 กิโลเมตร ตั้งอยู่ตำบลนางตุง และตำบลทะเลน้อย อำเภอควนขนุน จังหวัดพัทลุง เชื่อมต่อกับทะเลสาบสงขลาโดยคลองนางเรียมที่มีความยาว 2 กิโลเมตร ทางฝั่งตะวันตกของทะเลสาบเป็นที่ตั้งบ้านเรือนของชุมชนราว 2,000 ครัวเรือน ทางฝั่งตะวันออก ฝั่งเหนือ ฝั่งใต้ เป็นป่าพรุและพงหญ้า

ทะเลน้อยได้รับการประกาศเป็น เขตห้ามล่าสัตว์ป่าทะเลน้อย เมื่อวันที่ 18 กุมภาพันธ์ พ.ศ. 2518 ถือเป็นเขตห้ามล่าสัตว์ป่าแห่งแรกของประเทศไทย สังกัดกรมอุทยานแห่งชาติ สัตว์ป่า และพันธุ์พืช กระทรวงทรัพยากรธรรมชาติและสิ่งแวดล้อมล่องเรือแลนก ทะเลน้อย พัทลุง 

พื้นที่รอบทะเลน้อย มีเนื้อที่ประมาณ 285,625 ไร่ เป็นบริเวณพรุควนขี้เสียน เป็นพื้นที่ชุ่มน้ำที่มีความสำคัญระหว่างประเทศ หรือ แรมซาร์ไซต์ (Ramsar site) แห่งแรกของประเทศไทย และลำดับที่ 948 ในทะเบียนพื้นที่ชุ่มน้ำที่มีความสำคัญระหว่างประเทศ ในอนุสัญญาแรมซาร์ใจเซไป ‘ทะเลน้อย’ พื้นที่ชุ่มน้ำนี้ครอบคลุม 3 จังหวัดคือ พัทลุง สงขลา และนครศรีธรรมราช พื้นที่ริมทะเลสาบประกอบด้วย นาข้าว ป่าพรุ ทุ่งหญ้า ทะเลน้อยมีพืชน้ำปกคลุมอาทิ ผักตบชวา กง กระจูดหนู บัวต่าง ๆ และพืชลอยน้ำ ความลึกเฉลี่ย 1.25 เมตร

สัตว์ป่าที่อาศัยอยู่ เป็นนกน้ำ 287 ชนิด สัตว์เลื้อยคลาน 26 ชนิด สัตว์เลี้ยงลูกด้วยนม 6 ชนิด มีนกที่ประจำถิ่นและนกอพยพมาจากที่อื่นตามฤดูกาล เช่น นกกาบบัว นกกุลา นกกระสานวล นกกระสาแดง นกกาเล็กน้ำ นกแขวก นกเป็ดน้ำ นกกระทุง นกนางนวล นกกระเด็น นกกระสาแดง ฯลฯ โดยช่วงเดือนมกราคมถึงเดือนเมษายนเป็นช่วงเวลาที่นกชุกชุมมากที่สุด ราวแสนตัว ส่วนเดือนมีนาคมถึงพฤษภาคม เป็นหน้าบัวแดง และการล่องเรือชมควายน้ำ มักทำกันในเดือนธันวาคมถึงกุมภาพันธ์

อนึ่ง ประเทศไทยได้เสนอ "อุทยานนกน้ำทะเลน้อย (พื้นที่ชุ่มน้ำทะเลน้อย)" ต่อองค์การอาหารและการเกษตรแห่งสหประชาชาติ (FAO) เพื่อขอรับรองให้เป็นระบบมรดกทางการเกษตรโลก (GIAHS) ภายใต้ชื่อ "Thale Noi Wetland Pastoral Buffalo Agro-ecosystem" (แปล: ระบบนิเวศ-เกษตรการเลี้ยงควายในพื้นที่ชุ่มน้ำทะเลน้อย)กระทรวงเกษตรฯ เดินหน้าเตรียมความพร้อมรับคณะกรรมการ GIAHS เพื่อขอรับรองพื้นที่ชุ่มน้ำทะเลน้อย จ.พัทลุง เป็นพื้นที่มรดกทางการเกษตรโลกดัน “อุทยานนกน้ำทะเลน้อย’”ขึ้นมรดกทางการเกษตรโลก ต่อมาในวันที่ 3 พฤศจิกายน พ.ศ. 2565 องค์การอาหารและการเกษตรแห่งสหประชาชาติได้ให้การรับรองเป็นมรดกทางการเกษตรโลกแห่งแรกของประเทศFAO ประกาศให้”ระบบการเลี้ยงควายปลักพื้นที่ทะเลน้อย”เป็นพื้นที่มรดกโลกทางการเกษตรแห่งแรกของไทย!!!
# สุริยุปราคา 13 มิถุนายน พ.ศ. 2675
สุริยุปราคาเต็มดวงจะเกิดขึ้นในวันที่ 13 มิถุนายน พ.ศ. 2675 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร

ระยะเวลา
สุริยุปราคาครั้งนี้มีระยะเวลาที่คราสเต็มดวงนาน 6 นาที 55 วินาที จึงเป็นสุริยุปราคาที่มีคราสยาวนานที่สุด นับตั้งแต่ สุริยุปราคา 11 กรกฎาคม พ.ศ. 2534 ที่มีระยะเวลานาน 6 นาที 53 วินาที

อุปราคาที่เกี่ยวข้อง
แซรอส 139
# สุริยุปราคา 25 มิถุนายน พ.ศ. 2693
สุริยุปราคาเต็มดวงจะเกิดขึ้นในวันที่ 25 มิถุนายน พ.ศ. 2693 สุริยุปราคาครั้งนี้เป็นสุริยุปราคาที่มีระยะเวลาคราสเต็มดวงยาวนานมากที่สุดนับตั้งแต่ศตวรรษที่ 11 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร

สุริยุปราคาครั้งนี้เป็นสุริยุปราคาที่มีระยะเวลาคราสเต็มดวงยาวนานถึง 7 นาทีเป็นครั้งแรก นับแต่สุริยุปราคาเต็มดวงเมื่อวันที่ 30 มิถุนายน พ.ศ. 2516 โดยแนวคราสเต็มดวงจะเริ่มต้นในหมู่เกาะเลสเซอร์ซุนดาของประเทศอินโดนีเซีย จากนั้นทอดยาวต่อไปในมหาสมุทรแปซิฟิกเหนือ และไปจบลงในมหาสมุทรแปซิฟิกตะวันออก

อุปราคาที่เกี่ยวข้อง
แซรอส 139
# โรงพยาบาลสมิติเวช
บริษัท สมิติเวช จำกัด (มหาชน) ดำเนินธุรกิจด้านการรักษาพยาบาลซึ่งเป็นโรงพยาบาลเอกชน ภายใต้ชื่อ โรงพยาบาลสมิติเวช เป็นหนึ่งในโรงพยาบาลเครือบริษัท กรุงเทพดุสิตเวชการ จำกัด (มหาชน) โดยให้บริการแก่ผู้ป่วยนอกและผู้ป่วยในตลอด 24 ชั่วโมง ในระดับตติยภูมิ (Tertiary Care) และมีบริการรักษาพยาบาลแบบไม่รับผู้ป่วยไว้ค้างคืน (Out Patient Clinic)บริษัท สมิติเวช จำกัด (มหาชน) ตลาดหลักทรัพย์แห่งประเทศไทย เปิดให้บริการเมื่อวันที่ 4 มิถุนายน พ.ศ. 2522 มีสำนักงานใหญ่อยู่ที่โรงพยาบาลสมิติเวช สุขุมวิท ในซอยสุขุมวิท 49 จากข้อมูลในปี พ.ศ. 2552 ร้อยละ 40 ของคนไข้เป็นชาวต่างชาติReisman, David A. Health Tourism: Social Welfare Through International Trade. Edward Elgar Publishing, January 1, 2010. , 9781849805537. p. 177. และจากข้อมูลปี 2560 โรงพยาบาลสมิติเวช สุขุมวิท และโรงพยาบาลสมิติเวช ศรีนครินทร์ ทั้งสองแห่งสร้างรายได้ประมาณ 8,000 ล้านบาทต่อปี ซึ่งร้อยละ 46 มาจากลูกค้านานาชาติ และร้อยละ 54 เป็นลูกค้าชาวไทย และเกือบร้อยละ 20 เป็นชาวญี่ปุ่นสมิติเวชสร้างชื่อให้การแพทย์ไทย คว้ารางวัลติด 1 ใน 10 โรงพยาบาลยอดเยี่ยมระดับโลก นอกจากนี้ยังให้บริการรักษาพยาบาลแบบไม่รับผู้ป่วยไว้ค้างคืน มี 2 แห่ง คือ สมิติเวชสุวรรณภูมิ คลินิกเวชกรรม และสมิติเวชดอนเมือง คลินิกเวชกรรม

บริษัท สมิติเวช จำกัด (มหาชน) จดทะเบียนเป็นบริษัทจำกัด เมื่อวันที่ 28 ธันวาคม พ.ศ. 2519 ด้วยทุนจดทะเบียน 20 ล้านบาท ในนาม บริษัท สุขุมวิท เวชกิจ จำกัด โดยหม่อมราชวงศ์คึกฤทธิ์ ปราโมช อดีตนายกรัฐมนตรี เป็นผู้ตั้งชื่อโรงพยาบาลว่า โรงพยาบาลสมิติเวช ที่มีความหมายว่า "ที่รวมแห่งแพทย์" บริษัทจดทะเบียนในตลาดหลักทรัพย์แห่งประเทศไทยเมื่อปี 2532 และเมื่อวันที่ 11 พฤษภาคม 2535 ได้เปลี่ยนชื่อเป็น บริษัท สมิติเวช จำกัด จากนั้นแปรเปลี่ยนมาเป็นบริษัทมหาชนเมื่อวันที่ 25 เมษายน 2536 ในปี 2536 นี้เองที่ดำเนินการก่อสร้างโรงพยาบาลแห่งที่สอง ที่ชื่อ โรงพยาบาลสมิติเวช ศรีนครินทร์ จนเมื่อวันที่ 1 พฤศจิกายน 2540 โรงพยาบาลสมิติเวชแห่งแรก ได้เปลี่ยนชื่อมาเป็น โรงพยาบาลสมิติเวช สุขุมวิทรายงานประจำปี 2560 บริษัท สมิติเวช จำกัด (มหาชน) แพทย์หญิงปรมาภรณ์ ปราสาททองโอสถ เป็น ประธานกรรมการ นายแพทย์ ชัยรัตน์ ปัณฑุรอัมพร เป็น ประธานเจ้าหน้าที่บริหารและกรรมการผู้จัดการ

 สาขา 

ปัจจุบันมี 9 สาขาดังนี้ข้อมูลเกี่ยวกับโรงพยาบาลสมิติเวช
 โรงพยาบาลสมิติเวช สุขุมวิท ขนาด 311 เตียง
 โรงพยาบาลสมิติเวช ศรีนครินทร์ ขนาด 400 เตียง
 โรงพยาบาลเด็กสมิติเวช มี 2 สาขาตั้งอยู่ภายในอาณาเขตเดียวกับโรงพยาบาลสมิติเวช สุขุมวิทและโรงพยาบาลสมิติเวช ศรีนครินทร์ 
 โรงพยาบาลสมิติเวช ศรีราชา ขนาด 184 เตียง
 โรงพยาบาลสมิติเวช ธนบุรี ขนาด 150 เตียง
 โรงพยาบาลสมิติเวช ชลบุรี ขนาด 260 เตียง
 โรงพยาบาลสมิติเวช ไชน่าทาวน์ ขนาด 59 เดียง ตั้งอยู่ย่านเยาวราช แขวงสัมพันธวงศ์ เขตสัมพันธวงศ์
 โรงพยาบาลญี่ปุ่น สมิติเวช (Samitivej Japanese Regional Hospital) ขนาด 30 เตียง รองรับชาวญี่ปุ่นเป็นหลักสมิติเวชฯเปิดโรงพยาบาลแห่งใหม่ รองรับลูกค้าญี่ปุ่น“สมิติเวช” ทุ่มงบฯก้อนโต รับดีมานด์…อีอีซีบูม
 สมิติเวช วังจันทร์ วัลเลย์ คลินิกเวชกรรม

ในต่างประเทศมีคลินิกสมิติเวช 2 แห่งในกรุงย่างกุ้ง ประเทศพม่า คือ
 คลินิกในโรงพยาบาลปารามี (Samitivej Parami Clinic)
 คลินิกสมิติเวช อินเตอร์เนชั่นแนล
# สุริยุปราคา 5 กรกฎาคม พ.ศ. 2711
สุริยุปราคาเต็มดวงจะเกิดขึ้นในวันที่ 5 กรกฎาคม พ.ศ. 2711 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร

สุริยุปราคาครั้งนี้มีระยะเวลาคราสเต็มดวงยาวนานที่สุดถึง 7 นาที 26 วินาที ทำให้มันกลายเป็นสุริยุปราคาที่มีระยะเวลาคราสยาวนานที่สุดนับตั้งแต่ศตวรรษที่ 11 ที่มีระยะเวลาคราสนาน 7 นาที 20 วินาที

อุปราคาที่เกี่ยวข้อง
แซรอส 139
# Coradion
Coradion เป็นสกุลของปลาผีเสื้อในวงศ์ปลาผีเสื้อ เป็นปลาท้องถิ่นของมหาสมุทรอินเดียและมหาสมุทรแปซิฟิก

 การจำแนกชั้นทางวิทยาศาสตร์
# นิลส์ เฮนริก สมิท
นิลส์ เฮนริก สมิท (Nils Henrik Smith; เกิดเมื่อวันที่ 17 สิงหาคม 1980 ในสตาวังเงร์) เป็นนักเขียนชาวนอร์เวย์

สมิทเติบโตขึ้นมาในบรีเนอ เขาศึกษาภาษาอังกฤษและวรรณคดีศึกษาที่มหาวิทยาลัยแบร์เกน ในช่วงปี ค.ศ. 2003–2004 เขาเรียนที่ Skrivekunst-akademiet i Hordaland

ในปี ค.ศ. 2007 เขาเปิดตัวครั้งแรกพร้อมกับนิยาย Manhattan Skyline ซึ่งได้รับรางวัล Tarjei Vesaas' debutantpris

 หนังสือที่เขียน 
 Manhattan Skyline - roman (2007) ISBN 978-82-521-6987-4
 Austerrike - roman (2009) ISBN 978-82-521-7419-9
 Se ilden lyse over jord – roman (2014)

 รางวัล 
 Tarjei Vesaas' debutantpris 2007, สำหรับ Manhattan Skyline
# สุริยุปราคา 16 กรกฎาคม พ.ศ. 2729
สุริยุปราคาเต็มดวงจะเกิดขึ้นในวันที่ 16 กรกฎาคม พ.ศ. 2729 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร

สุริยุปราคาครั้งนี้เป็นสุริยุปราคาที่มีระยะเวลาคราสเต็มดวงยาวนานที่สุดในรอบหลายพันปี แนวคราสนั้นจะพาดผ่านตอนใต้ของหมู่เกาะกาลาปาโกส (โดยมีสุริยุปราคาเต็มดวงนาน 4 นาทีเกิดขึ้นที่ส่วนใต้สุดของเกาะเอสปาโญลา) ปลายเหนือสุดของประเทศเอกวาดอร์ (โดยมีสุริยุปราคาเต็มดวงนาน 3 นาที 26 วินาทีเกิดขึ้นบนเกาะซันตาโรซา) ตอนกลางของประเทศโคลัมเบีย (สุริยุปราคาเต็มดวงนาน 4 นาที 50 วินาทีเกิดขึ้นที่กรุงโบโกตา) ตอนกลางของประเทศเวเนซุเอลา และตอนเหนือของประเทศกายอานา (สุริยุปราคาเต็มดวงนาน 7 นาที 4 วินาทีเกิดขึ้นที่ตอนเหนือสุดของเมืองอันนารีกีนา)Total Solar Eclipse of 2186 July 16 - Interactive Eclipse Path Using Google Maps  NASA Eclipse Website, Fred Espenak.

ระยะเวลาที่ยาวนาน
left|240px|thumb|เส้นผ่านศูนย์กลางของเงาที่จุดบดบังมากที่สุด 267 กิโลเมตร
240px|thumb|ระยะเวลาของสมาชิกในชุดแซรอสที่ 139

สุริยุปราคาครั้งนี้เป็นสุริยุปราคาเต็มดวงที่ยาวนานที่สุดในช่วง 4000 ปีก่อนคริสตกาล จนถึงอย่างน้อยปี ค.ศ. 8000 (12,000 ปี) ด้วยระยะเวลาเต็มดวง 7 นาที 29 วินาที ปัจจัยอันก่อให้เกิดระยะเวลาคราสที่ยาวนานเช่นนี้ได้แก่
โลกอยู่ใกล้จุดไกลที่สุดมาก (อยู่ห่างจากดวงอาทิตย์ที่สุดในวงโคจรรูปวงรี ทำให้ขนาดเชิงมุมมีขนาดเกือบเล็กที่สุดเท่าที่จะเล็กได้) ซึ่งเกิดขึ้นประมาณวันที่ 6 กรกฎาคม
ดวงจันทร์เกือบอยู่ที่จุดใกล้ที่สุด (ทำให้ขนาดเชิงมุมของมันมีขนาดใหญ่ที่สุดเท่าที่จะใหญ่ได้) ช่วงเวลาที่เกิดอุปราคาที่ยาวนานที่สุดจะเกิดขึ้นที่ 50 นาทีหลังจากจุดใกล้ที่สุด
จุดกลางของอุปราคาอยู่ใกล้กับเส้นศูนย์สูตรของโลกมาก ซึ่งเป็นบริเวณที่การหมุนของโลกมีความเร็วมากที่สุด
จุดกลางของอุปราคาเกิดขึ้นใกล้กับจุดใต้แสงอาทิตย์ (ส่วนของโลกที่อยู่ใกล้ดวงอาทิตย์ที่สุด และยังอยู่ใกล้กับดวงจันทร์ที่สุดในระหว่างเกิดอุปราคา)
เส้นสมมุติของเส้นทางอุปราคาที่จุดกลางของอุปราคา สอดคล้องกับเส้นสมมุติการหมุนของโลก สำหรับสุริยุปราคาที่โหนดขึ้น (ชุดแซรอสเลขคี่) จะเกิดขึ้นประมาณ 12 วันหลังจากครีษมายันM. Littman, et al.

สุริยุปราคาเต็มดวงยาวนานที่สุดในประวัติศาสตร์ครั้งก่อนเกิดขึ้นเมื่อวันที่ 15 มิถุนายน 744 ปีก่อนคริสกาล มีระยะเวลา 7 นาที 28 วินาทีTen Millennium Catalog of Long Solar Eclipses, -3999 to +6000 (4000 BCE to 6000 CE) Fred Espenak. โดยคราสยาวนานที่สุดในสหัสวรรษที่ 3 ตามทฤษฎีเท่าที่เป็นไปได้คือ 7 นาที 32 วินาที

อุปราคาที่เกี่ยวข้อง
แซรอส 139
# พฤฒาวิทยา
พฤฒาวิทยา  คือวิชาที่ศึกษาเกี่ยวกับแง่มุมของชีวิตชราภาพ ทั้งในด้านสังคม, วัฒนธรรม, จิตวิทยา, ปริชาน วิชานี้เป็นคนละแขนงกับเวชศาสตร์ผู้สูงอายุที่มุ่งเน้นแต่เพียงศึกษาด้านการรักษาดูแลผู้สูงวัยเท่านั้น แต่วิชาพฤฒาวิทยานั้นเน้นการศึกษาและปฏิบัติในทุกแง่มุมของชีวิตของผู้สูงวัย ทั้งด้านชีววิทยา พยาบาลศาสตร์, การแพทย์, อาชญาวิทยา, ทันตกรรม, งานสังคม, การบำบัดทางร่างกายและจิตใจ, จิตวิทยา, จิตเวช, สังคมวิทยา, เศรษฐศาสตร์, การเมือง, สถาปัตยกรรม, ภูมิศาสตร์, เภสัชกรรม, สาธารณสุข, ที่อยู่อาศัย และมานุษยวิทยา

กล่าวโดยสรุปคือ พฤฒาวิทยาเป็นวิชาที่ศึกษาว่าผู้สูงวัยใช้ชีวิตอย่างไร ในสภาพแวดล้อมแบบไหน มีความสนใจอะไร มีความรับรู้มากแค่ไหน ดูแลสุขภาพอย่างไร ใช้ยาอะไร ฐานะทางการเงินเป็นอย่างไร สังคมของเขาเป็นอย่างไร มีกระบวนการเปลี่ยนแปลงอย่างไรทั้งทางกายภาพและจิตใจ
# อาแอ็ส ม็องกัสปอร์
สมาคมกีฬาม็องกัสปอร์  หรือ อาแอ็ส ม็องกัสปอร์  เป็นสโมสรฟุตบอลของกาบอง ตั้งอยู่ในเมืองมออ็องดา ก่อตั้งเมื่อ ค.ศ. 1962 และเล่นที่สนามกีฬาอ็องรี ซีลโวซ

 ความสำเร็จ 

กาบงช็องปียอนานาซียอนาล เดเอิง: 9
 1995, 2000, 2004, 2005, 2006, 2008, 2014, 2015, 2018

กุปดูว์กาบงแอ็งแตร์เกลิบ: 6
 1964, 1994, 2001, 2005, 2007, 2011

ซูว์แปร์กุปดูว์กาบง: 3
 1994, 2001, 2006

 ผู้เล่นปัจจุบัน
# อูว์แอ็ส บีตาม
สหภาพกีฬาบีตาม  หรือ อูว์แอ็ส บีตาม  เป็นสโมสรฟุตบอลของประเทศกาบอง ตั้งอยู่ในเมืองบีตาม

 ความสำเร็จ 
กาบงช็องปียอนานาซียอนาล เดเอิง: 3
 2003, 2010, 2013

กุปดูว์กาบงแอ็งแตร์เกลิบ: 3
 1999, 2003, 2010

 ผู้เล่น 

	

 ผู้ฝึก 
 Emmanuel Kunde (ค.ศ. 1999–2000), (ค.ศ. 2000–2006)
 Régis Manon (ค.ศ. 2006–2012)FC Sapins écrase le Stade Mandji
 Thomas Libiih (ค.ศ. 2013)
 François Omam-Biyik (ค.ศ. 2013–)
# แฮนด์ฮาร์ต
thumb|มินิฮาร์ต นักร้องไอยูทำเมื่อ ค.ศ. 2017

แฮนด์ฮาร์ต ("หัวใจมือ") หรือ บิกฮาร์ต (big heart; "หัวใจใหญ่") เป็นรูปหัวใจซึ่งทำโดยใช้มือสองข้างโค้งงอประกบกัน เป็นท่าที่นิยมมากในหมู่วัยรุ่นWhen Two Thumbs Down Are a Sign of Approval ท่าดังกล่าวเกิดนิยมขึ้นเพราะนักดนตรี เช่น เทย์เลอร์ สวิฟต์ มักทำในระหว่างแสดงสด ปัจจุบัน ท่านี้ทำกันแพร่หลายในโลก และมักปรากฏในภาพถ่ายของทั้งผู้มีชื่อเสียงและบุคคลทั่วไปTaylor Swift, Excellent at Popularizing Commonplace Hand Gestures 

ถ้าทำด้วยมือข้างเดียวโดยใช้นิ้วโป้งกับนิ้วชี้บิดทับกัน เรียก ฟิงเกอร์ฮาร์ต (finger heart; "หัวใจนิ้ว") หรือ มินิฮาร์ต (mini heart; "หัวใจเล็ก") เป็นท่าที่นิยมมากในหมู่ดาราเค-ป็อปและผู้ชื่นชอบดาราเค-ป็อป ท่านี้ยังแพร่หลายในเอเชียเพราะความโด่งดังของวัฒนธรรมเค-ป็อปและภาพยนตร์เกาหลีhttp://thechinesepulse.com/blog/2016/11/28/finger-heart/

สิทธิบัตร
ในเดือนกรกฎาคม ค.ศ. 2011 กูเกิลขอจดสิทธิบัตรในการให้ผู้ใช้กูเกิล กลาส (Google Glass) ทำท่าบิกฮาร์ตใส่สิ่งใด ๆ แล้วกูเกิล กลาส จะถ่ายภาพสิ่งนั้นพร้อมส่งภาพเข้าเครือข่ายสังคมในฐานะภาพที่บุคคลนั้น ๆ ชื่นชอบได้โดยอัตโนมัติ กลวิธีดังกล่าวเป็นการคิดค้นของเอ็นแกดเจ็ตทีม (Engadget team)Google patents the heart hand-gesture to let you 'like' things with Glass
# พระพุทธรัตนมงคลมหามุนี
พระพุทธรัตนมงคลมหามุนี หรือชื่อที่นิยมเรียกติดปากของคนในพื้นที่ว่า หลวงพ่อใหญ่ เป็นพระพุทธรูปปางประทานพรขนาดใหญ่ ประดิษฐานอยู่ ณ วัดบูรพาภิราม ตำบลในเมือง อำเภอเมือง จังหวัดร้อยเอ็ด  จัดเป็นรูปปั้นที่สูงที่สุดเป็นอันดับที่ 4 ของประเทศไทย ด้วยความสูงจากพระเศรียร (ศีรษะ) ถึงพระบาท (เท้า) 59 ม. 20 ซม. หากรวมฐานประดิษฐานด้วยจะเป็น 67 ม. 75 ซม.

พระพุทธรูปองค์นี้นัเนก่อสร้างโดยพระราชปรีชาญาณมุนี (พุทธา สิริวุฑฺโฒ) 
อดีตเจ้าอาวาสวัดบูรพาภิรามรูปที่ 5 และอดีตเจ้าคณะจังหวัดร้อยเอ็ด (มหานิกาย) ใช้ระยะเวลาในการก่อสร้าง 8 ปี ใช้งบประมาณค่าก่อสร้างประมาณ 7,000,000 บาทhttp://www.dhammajak.net/forums/viewtopic.php?t=38875 สร้างด้วยคอนกรีตเสริมเหล็ก ติดกระเบื้องโมเสกสีเนื้อ 

พระพุทธรูปองค์นี้กลายเป็นสัญลักษณ์สำคัญหนึ่งของจังหวัดร้อยเอ็ด ดังที่ปรากฏในคำขวัญจังหวัดว่า "เรืองนามพระสูงใหญ่": "สิบเอ็ดประตูงาม เรืองนามพระสูงใหญ่ ผ้าไหมสาเกตุ บุญผะเหวดประเพณี มหาเจดีย์ไชยมงคลงามน่ายลบึงพระลานชัย เขตกว้างไกลทุ่งกุลา โลกลือชาข้าวหอมมะลิ"

พุทธลักษณะที่มีความสูงผิดสัดส่วนของพระพุทธรูปทั่วไปนั้นสันนิษฐานว่าออกแบบก่อสร้างโดยช่างท้องถิ่นที่สร้างด้วยแรงศรัทธาต่อพระพุทธศาสนามากกว่าความสวยงามขององค์พระที่ก่อสร้าง
# สุริยุปราคา 21 สิงหาคม พ.ศ. 2103
สุริยุปราคาเต็มดวงเกิดขึ้นในวันที่ 21 สิงหาคม พ.ศ. 2103 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร

การสังเกต
การพยากรณ์สุริยุปราคาครั้งนี้เป็นแรงบันดาลใจให้ทือโก ปราเออ (ค.ศ. 1546–1601) สนใจในดาราศาสตร์ตอนอายุ 13 ปี

การประกาศการมาถึงของสุริยคราสครั้งนี้ในฝรั่งเศส ทำให้ชาวฝรั่งเศสจำนวนมากตกอยู่ในความหวั่นวิตก และต่อสู้กันเพื่อให้ได้อยู่ในแถวที่ห้องสารภาพผิด นักบวชในปารีสซึ่งตกอยู่ในความยุ่งยากลำบากพยายามที่จะสงบสติอารมณ์ของประชาชน โดยประกาศว่า เนื่องจากผู้คนจำนวนมากมารอเพื่อที่จะสารภาพผิด จึงตัดสินใจเลื่อนการเกิดสุริยคราสไปอีกสองสัปดาห์SOLAR ECLIPSES IN HISTORY by Ken Poshedly

คริสโตเฟอร์ คลาวีอุส ได้บันทึกไว้ใน Sphaeram Ioannis de Sacro Bosco Commentarius ซึ่งถูกตีพิมพ์ในปี ค.ศ. 1593 ว่า "ข้าพเจ้าจะขอกล่าวถึงคราสแห่งดวงอาทิตย์อันน่าประหลาดสองครั้ง ซึ่งเกิดขึ้นเมื่อไม่นานมานี้เอง ครั้งหนึ่งข้าพเจ้าสังเกตมันในช่วงกลางวันที่กูอิงบราในลูซิตาเนีย (โปรตุเกส) เมื่อปี 1559 [sic] โดยที่ดวงจันทร์อยู่ระหว่างสายตาของข้าพเจ้าและดวงอาทิตย์ ผลที่ตามมาคือมันบดบังดวงอาทิตย์ทั้งดวงเป็นระยะเวลานาน มันมืดจนบางวิถีทางนั้นยิ่งกว่าราตรีเสียอีก ไม่มีใครก้าวเท้าเดินไปไหน ดวงดาวปรากฏบนท้องฟ้า (น่าประหลาดที่ได้แลดูนัก) นกบินลงมาจากบนท้องฟ้าสู่พื้นดินด้วยความหวาดกลัวต่อความน่าสยดสยองของความมืดมิด"Christopher Clavius

อุปราคาที่เกี่ยวข้อง
สุริยุปราคาครั้งนี้เป็นส่วนหนึ่งของแซรอสดวงอาทิตย์ที่ 118
# สุริยุปราคา 7 มีนาคม พ.ศ. 2140
สุริยุปราคาเต็มดวงเกิดขึ้นในวันที่ 7 มีนาคม พ.ศ. 2140 ตามปฏิทินสุริยคติไทยตรงกับเดือนมีนาคม ค.ศ. 1598 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร

การสังเกต
สุริยุปราคาเต็มดวงเห็นได้ในสหราชอาณาจักร เป็นแนวทแยงจากคอร์นวอลล์ในตะวันตกเฉียงใต้ไปยังแอเบอร์ดีนในตะวันออกเฉียงเหนือของสกอตแลนด์

และยังถูกสังเกตโดยทือโก ปราเออ ในเยอรมนีด้วยMonthly Notices of the Royal Astronomical Society, Volume 54; Volumes 1893-1894 J. L. E. Dreyer, 1894, p.439 Note on the solar eclipse of 1598 

อุปราคาที่เกี่ยวข้อง
สุริยุปราคาครั้งนี้เป็นส่วนหนึ่งของแซรอสดวงอาทิตย์ที่ 133
# สนามกีฬามักซิมีร์
สนามกีฬามักซิมีร์  เป็นสนามฟุตบอลในกรุงซาเกร็บ ประเทศโครเอเชีย เปิดในเดือนพฤษภาคม ค.ศ. 1912 สำหรับสโมสรกีฬาท้องถิ่นฮัชก์ (HAŠK) ปัจจุบันเป็นที่ตั้งของทั้งดินามอซาเกร็บและเอนคา ลอคอมอทีวา ตั้งแต่ ค.ศ. 1990 ฟุตบอลทีมชาติโครเอเชียได้ใช้สนามกีฬานี้เป็นสนามกีฬาแห่งชาติสำหรับการแข่งขันระดับชาติ
 อ้างอิง 

มักซิมีร์
หมวดหมู่:สิ่งก่อสร้างในซาเกร็บ
# ธันวาคม พ.ศ. 2561
ธันวาคม พ.ศ. 2561 เป็นเดือนที่ 12 ของปี พ.ศ. 2561 วันแรกของเดือนเป็นวันเสาร์ วันสุดท้ายของเดือนเป็นวันจันทร์

 สถานีย่อย:เหตุการณ์ปัจจุบัน
# สุริยุปราคา 8 เมษายน พ.ศ. 2195
สุริยุปราคาเต็มดวงเกิดขึ้นในวันที่ 8 เมษายน พ.ศ. 2195 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร

ในแหล่งข้อมูลร่วมสมัยของบริติช วันที่ของสุริยุปราคาถูกบันทึกไว้ในรายการว่าเป็นวันที่ 29 มีนาคม ค.ศ. 1652 ตามวันที่แบบเก่าของเกรทบริเตน ซึ่งยังไม่ได้รับเอาปฏิทินเกรโกเรียนมาใช้ในเวลานั้น นักเขียนในศตวรรษที่ 19 ได้ปรับวันที่ไปเป็นวันที่ 24 มีนาคม ค.ศ. 1652 เพื่อให้ตรงกับวันจันทร์ แนวของคราสพาดผ่านสหราชอาณาจักร และชายฝั่งด้านตะวันตกของประเทศนอร์เวย์

การสังเกต
ดร.จอห์น เวเบิร์ตได้สังเกตสุริยคราสครั้งนี้จากเมืองแคริกเฟอร์กัสบนเกาะไอร์แลนด์ โดยบันทึกข้อความไว้เป็นภาษาละตินว่า:

 "Luna momento quasi, et eximproviso, totam se intra Disci Solis orbitam seu ambitum (quatenus conspectui nostro appareret) tam agiliter injiciebat; ut circumagere aut circumvolutare videretur, sicut catillus, seu lapis molaris superior; Sole tunc circum-circa, ejus limbum seu marginem splendidulo vel corusco, apparente.”

 "ราวกับว่าในขณะนั้นและไม่คาดฝันดวงจันทร์ โยนตัวเองอย่างเหลือเชื่อระหว่างเส้นทางหรือการโคจรรอบแผ่นจานดวงอาทิตย์ (ในขณะที่มันปรากฏต่อหน้ามัน) มันดูเหมือนเคลื่อนเป็นวงกลมหรือม้วนไปรอบ ๆ ประหนึ่งจานหรือโม่หินด้านบน โดยดวงอาทิตย์เรืองแสงหรือส่องแสงระยิบระยับรอบ ๆ ขอบของมัน"

เนื่องจากอุปราคาครั้งนี้เกิดขึ้นในวันจันทร์ ทำให้วันนั้นกลายเป็นที่รู้จักในฐานะวันจันทร์มืดMairi Robinson (editor)Concise Scottish Dictionary, (1985), "mirk", p.416.

อุปราคาที่เกี่ยวข้อง
สุริยุปราคาครั้งนี้เป็นส่วนหนึ่งของแซรอสดวงอาทิตย์ที่ 133
# สุริยุปราคา 12 สิงหาคม พ.ศ. 2197
สุริยุปราคาเต็มดวงเกิดขึ้นในวันที่ 12 สิงหาคม พ.ศ. 2197 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร

การสังเกตและประวัติศาสตร์
อุปราคานี้เกิดขึ้นระหว่างยุทธการที่ชโกลฟ (พ.ศ. 2197)

อุปราคาที่เกี่ยวข้อง
สุริยุปราคาครั้งนี้เป็นส่วนหนึ่งของแซรอสดวงอาทิตย์ที่ 120
# Bacillus subtilis
Bacillus subtilis เป็นแบคทีเรียแกรมบวกคะตะเลสบวก พบในดินและทางเดินอาหารของสัตว์เคี้ยวเอื้องและมนุษย์ เป็นสมาชิกของสกุล Bacillus เป็นรูปแท่งและสามารถสร้าง endospore ที่ทนทานและป้องกันได้ดี ทำให้สามารถทนต่อสภาพแวดล้อมที่ร้ายแรงได้ ในสมัยก่อนได้รับการจัดอันดับเป็น obligate aerobe แม้ว่ามีหลักฐานว่าเป็น anaerobe facultative Bacillus subtilis ถือได้ว่าเป็นแบคทีเรียกรัมบวกที่ได้รับการศึกษามากที่สุด และมักใช้เป็นสิ่งมีชีวิตต้นแบบเพื่อศึกษาการจำลองแบบของโครโมโซมของแบคทีเรียและความแตกต่างของเซลล์ เป็นหนึ่งในแบคทีเรียที่สำคัญในการผลิตเอนไซม์และใช้ในระดับอุตสาหกรรมโดยบริษัทด้านเทคโนโลยีชีวภาพ
# กีฬาชักเย่อในกีฬาแห่งชาติ ครั้งที่ 46
กีฬาชักเย่อในกีฬาแห่งชาติ ครั้งที่ 46 เริ่มขึ้นเมื่อวันที่ 23–27 พฤษจิกายน พ.ศ. 2561 ณ หอประชุมอำเภอเมืองเชียงราย โดยมีการแข่งขันอยู่ 2 ชนิดกีฬา ได้แก่ ประเภทชาย ทีม 4 คน และ 8 คนและประเภทหญิง ทีม 4 คน และ 8 คน

 สรุปเหรียญรางวัล 
1  3    1   42  1  2  1  43    1  1  24      2  25         6         7         8         9         10         รวม  4  4  4  12

 การแข่งขัน 
ทีมชาย 4 คนจีรศักดิ์  ศรีลาจันทร์จักรกฤษณ์  เดชคล้ายภาคภูมิ  คำกองแก้วณัฐนนท์  คำตาณัฐพล  ทับทิมจักรภัทร  อู่พิทักษ์ชลที  เครื่องเทศมนู  ยูมินอรรฆพร  แซ่เตียวอนุพงษ์  เหลืองอ่อนจตุพล  สีปุยธนัยนันท์  นาทีทีมชาย 8 คนศุภสิทธิ์  พรรคโยภณ
ณัฐพล  ทับทิม
ธนภัทร  อู่พิทักษ์
ชัชพงษ์  หงษ์สุวรรณ
ธนยศ  พลมั่น
จักรภัทร  อู่พิทักษ์
ชลที  เครื่องเทศ
พงศ์พิสุทธิ์  ใจสงัดจีรศักดิ์  ศรีลาจันทร์
ธิติ  เณรบางแก้ว
ฐณะวัฒน์  สิงห์ลอ
จักรกฤษณ์  เดชคล้าย
ชิษณุชา  บุตรดี
ภาคภูมิ  คำกองแก้ว
ณัฐนนท์  คำตา
ธณวรรษ  อรชรอนันดา  ทองมี
อรรฆพร  แซ่เตียว
อนุพงษ์  เหลืองอ่อน
จตุพล  สีปุย
ธนัยนันท์  นาที
ฐิติพันธ์  มีสง่า
ยงยุทธ  อ๋องตั้ว
ทศพร  ช้างภู่ทีมหญิง 4 คนจรัญญา เนตรสาครมลธิณี สุนลีรุ่งทิพย์ จิตรนอกน้ำเพชร เงาแก้วสิรินาฎ แสวงทองสโรชา ฉ่ำเกตุศุภรัสมิ์ เศรษฐีชาวนาอารีญา  เพชรแอนชากีนา  ศรีนวลสุวรรณา  วาปีสารมณีย์  ทรงศิริณัฏฐริณีย์  พิศวัตรทีมหญิง 8 คน	
จรัญญา  เนตรสาคร
ณัฐชา  ท้วมเสมา
มลธิณี  สุนลี
จิระวดี  โชคเกิดสกุล
กัญญาณัฐ  โขมะนาม
สไบทอง  ทรัพย์แก้ว
รุ่งทิพย์  จิตรนอก
น้ำเพชร  เงาแก้ว	
ชากีนา  ศรีนวล
รัชนี  เล็ดลอด
สุวรรณา  วาปีสา
สุชชานันท์  แก้วคง
รมณีย์  ทรงศิริ
เจนจิรา  มูลหา
ณัฏฐริณีย์  พิศวัตร
จันทร์กัลยา  ยงกุลวชิตา  ดำหนา
สิรินาฎ  แสวงทอง
สโรชา  ฉ่ำเกตุ
ศุภรัสมิ์  เศรษฐีชาวนา
ปัถยา  พันธุมา
สุกัญญา  ศรีเฟื่อง
อารีญา  เพชรแอน
วรรณิศา  นิ่มอนงค์

 แหล่งข้อมูลอื่น 
ตารางสรุปเหรียญ